ENNALLEEN ASETTAMINEN JA OPETUSLAPSEUS
Tervetuloa kahdeksanteen jaksoon sarjassa -
eheytymisestä ja opetuslapseudesta.
Päivän opetuksen aiheena on "Vapaana pelosta".
On sanottu, että synti ja pelko -
ovat vihollisen tehokkaimmat aseet, jotka estävät ihmisiä -
toteuttamasta Jumalan antamaa elämänsä tarkoitusta.
Pelko voi olla kuin iilimato, -
joka imee meistä elinvoiman ja elämänilon.
Eikä tilanne kohene, jos annamme pelolle periksi, -
jos annamme pelolle sen, mitä se haluaa saada, -
eli jos yritämme kartella sitä, mitä pelkäämme.
Silloin käy niin, että pelko hiipii uusille elämänalueille, -
ja tulee yhä enemmän asioita, joita pelkäämme; -
yhä enemmän asioita, joita yritämme kartella.
Jäljellä oleva elintilamme käy koko ajan pienemmäksi.
Mitä sanottavaa Jumalalla tästä todellisuudesta on?
Olen kuullut, että on noin 365 raamatunjaetta, -
joissa eri tavoin sanotaan: "Älä pelkää."
Yksi jae jokaista vuoden päivää kohden. Esimerkiksi Jesajalta: -
Jes. 41:13 "Sillä minä, Herra, sinun Jumalasi, -
tartun sinun oikeaan käteesi, minä sanon sinulle: -
'Älä pelkää, minä autan sinua.'"
Mutta totuus on, että asiassa on ongelma.
Meidän on mahdotonta vain päättää, ettemme pelkää.
Jumala ei ole luonut meihin kykyä vain lakata tuntemasta jotain tunnetta.
Tunne on olemassa, haluanpa tai en.
Voin tukahduttaa tunteen, teeskennellä, ettei sitä ole, -
mutta valitettavasti sellainen on vain tuhoisaa.
Haudatut tunteet eivät kuole, ne ovat elävältä haudattuja, -
ja niillä on ilman muuta yhä vaikutusta meihin.
Jumalan hyvän suunnitelman mukaan tunteiden on tarkoitus -
auttaa meitä työstämään sitä, mitä meille tapahtuu.
Kun koemme vaikeita olosuhteita ja tilanteita, -
juuri meihin luoduilla tunteilla -
meidän on tarkoitus reagoida olosuhteisiin.
Kun ihmiset tulevat psykiatriseen hoitoon, -
he ehkä saavat lääkkeitä, jotka turruttavat kaikkia tunteita.
Se voi olla välttämätöntä jonkin aikaa, -
mutta olen myös kuullut monien kertovan, -
että se tuntuu siltä kuin ei oikein eläisi, -
ihmisestä tulee vähän kuin zombi.
Jumala tiesi, mitä teki antaessaan meille tunteet.
Ne ovat hyviä ja hyödyllisiä lahjoja Jumalalta.
Raamatun mukaan Jumalallakin on tunteita: -
iloa, surua, vihaa. Ja meidät on luotu Hänen kuvakseen.
Jos voisimme vain sulkea tukalat tunteet ulkopuolelle, -
emme koskaan pääsisi käsittelemään vaikeita kokemuksia.
Mutta mitä Jumala tarkoittaa sanoessaan meille: "Älä pelkää"?
Vaatiiko Jumala meiltä mahdottomia?
Pitääkö meidän pelkomme lisäksi vielä kantaa häpeää siitä, -
että tunnemme jotakin, mitä Jumala kieltää tuntemasta?
Ei. Luulen, että sanoja: "Älä pelkää" -
ei ole tarkoitettu käskyksi.
Luulen, että kyseessä on tarjous.
Luullakseni Jumala haluaa sanoa meille, -
että Hänen lapsinaan meillä ei ole mitään syytä pelätä.
Hän on turvamme, ja voimme luottaa Häneen.
Johannes kirjoittaa (1. Joh. 4:18): "Pelkoa ei rakkaudessa ole, -
vaan täydellinen rakkaus karkottaa pelon."
Jos ajattelet tyhjää vesilasia, totuus on, -
että lasi ei oikeastaan ole tyhjä, vaan se on täynnä ilmaa.
Kun lasi täytetään vedellä, -
vesi karkottaa siitä ilman.
Samalla tavalla rakkaus voi karkottaa meistä pelon.
Mitä enemmän tunnemme Jumalan täydellistä rakkautta meitä kohtaan, -
sitä enemmän luotamme Hänen huolenpitoonsa ja varjelukseensa.
Pelko menettää valtansa, se karkotetaan.
Kannattaa muistaa, että peloksi kutsumamme tunne, -
on alun perin Jumalan hyvä lahja meille.
Se on tunne, jonka kuuluu varoittaa meitä siitä, -
mikä oikeasti on vaarallista.
Jumalan hyvän suunnitelman mukaan pelon kuuluu estää meitä -
saattamasta itseämme tilanteisiin, joista voi koitua meille vaaraa.
Esimerkiksi Jumalan antama korkean paikan kammo -
voi varoittaa meitä menemästä liian kauas jyrkänteelle ja putoamasta.
Samaten pelon yliajetuksi tulemisesta -
kuuluu varoittaa minua ylittämästä katua -
ennen kuin olen selvittänyt, tuleeko autoa.
Sitä kutsuisin Jumalan antamaksi hyväksi ja hyödylliseksi peloksi.
Se ei riistä meiltä mitään hyvää, vaan suojelee meitä.
Se ei ime elämää meistä vaan säilyttää elämän.
Mutta Saatana yrittää kaikissa asioissa vääntää ja vääristää -
omien tarkoitusperiensä mukaan sitä hyvää, minkä Jumala on luonut.
Hän yrittää tarttua myös hyvään pelon lahjaan -
ja tehdä siitä jotakin, -
mikä riistää elämänilon ja rajoittaa meitä.
Tiedätkö, missä kohtaa Raamatussa on ensimmäinen kertomus pelosta?
Se on Ensimmäisen Mooseksen kirjan luvussa 3, -
kertomuksessa syntiinlankeemuksesta.
Aadam ja Eeva ovat syöneet kiellettyä hedelmää ja kuulevat sitten, -
että Jumala on iltapäiväkävelyllään paratiisissa.
1. Moos. 3:8―10: "Ja he kuulivat, kuinka Herra Jumala käyskenteli -
paratiisissa illan viileydessä. Ja mies vaimoineen lymysi -
Herran Jumalan kasvojen edestä paratiisin puiden sekaan.
Mutta Herra Jumala huusi miestä ja sanoi hänelle: 'Missä olet?'
Hän vastasi: 'Minä kuulin sinun askeleesi paratiisissa ja pelkäsin, -
sillä minä olen alasti, ja sentähden minä lymysin.'"
Eli ihmisten ensimmäinen kokemus -
heidän kapinoituaan Jumalaa vastaan oli pelko.
Ei Jumalan antama hyvä, varoittava pelko vaaran takia, -
esimerkiksi putoamisvaaran takia.
Ei, vaan yhtäkkiä he alkoivat pelätä Jumalaa.
Tänään katsomme, kuinka Jumala haluaa vapauttaa meidät pelosta, -
joka sitoo ja kahlitsee meitä; -
joka riistää meiltä elämää ja elintilaa.
Esimerkiksi murehtiminen.
Murehtiminen on pelkoa, joka on juurtunut ajatuksiimme.
Raamattu antaa meille hyvää osviittaa siitä, -
kuinka voimme käsitellä murehtimista.
Paavali kirjoittaa (Fil. 4:6): "Älkää mistään murehtiko, -
vaan kaikessa saattakaa pyyntönne rukouksella ja anomisella -
kiitoksen kanssa Jumalalle tiettäväksi."
Pietari kirjoittaa (1. Piet. 5:7): "...ja 'heittäkää kaikki murheenne -
hänen päällensä, sillä hän pitää teistä huolen'."
Jumala tietää, kuinka helposti päädymme murehtimaan -
kaikkea mahdollista, mitä emme pysty kontrolloimaan.
Murehtimiselle on usein ominaista, -
että ajatuksemme palaavat jatkuvasti samaan asiaan.
Haudomme niitä koko ajan pääsemättä eteenpäin.
Jos sinulla on sitä taipumusta, Paavali ja Pietari siis sanovat, -
että sinun pitää kertoa Jumalalle, mikä sinua huolettaa.
Kun heität murheesi Jumalan päälle, -
sinun täytyy myös irrottaa otteesi niistä.
En tiedä, oletko huomannut, -
että on mahdotonta heittää jotakin irrottamatta otettaan siitä.
Valitettavasti meidän on helppo -
ottaa huolet takaisin ja alkaa pohtia niitä.
Silloin saamme aivan yksinkertaisesti toistaa menettelyn, -
antaa huolet jälleen Jumalalle.
Ratkaisuna otteen irrottamiseen on se, mitä Pietari sanoo: -
"...sillä hän pitää teistä huolen."
Huoltemme taustalla piilee valheita Jumalasta.
Esimerkiksi että Jumalalla ei oikein ole homma hanskassa -
tai ettei Hän piittaa tai että minä tiedän paremmin kuin Jumala.
Vapautuaksemme huolista meidän täytyy oppia luottamaan siihen, -
että Jumala pitää meistä huolen -
ja että Hänellä on valta pitää meistä huoli.
Tämä paljastaa merkittävän yhteenkuuluvuuden -
pelon ja valheiden välillä.
Melkein kaikki Jumalan tahdon vastainen pelko ihmisillä -
saa voimansa jostakin valheesta, jonka ihminen uskoo.
Niin kauan kuin uskomme valheeseen, emme voi päästä vapaaksi pelosta.
Pelko tavallaan ammentaa ravintonsa ja voimansa valheesta, jonka uskon.
Kerron pari tosielämän esimerkkiä, jotka osoittavat tämän yhteyden.
Rukoilin erään naisen puolesta, sanokaamme häntä Kariniksi, -
vaikka se ei ole hänen oikea nimensä. Karin oli ollut nokkakolarissa, -
ja autolla ajaminen oli alkanut pelottaa häntä kovasti.
Siksi hän mieluiten pysyi kotona.
Asia vaikutti valitettavasti koko perheeseen, -
joka piti kovasti matkustelusta. Kun rukoilimme Karinin puolesta, -
hän sai päättää antavansa anteeksi toisen auton kuljettajalle, -
joka oli aiheuttanut kolarin, -
ja onnettomuuden aiheuttama trauma lähti Karinista.
Koimme selvästi, että häntä sitoi pelon henki, -
joten yritimme omaksua arvovallan, jolla käskeä pelon hengen väistyä.
Mutta vaikutti mahdottomalta ajaa henki ulos.
Kokemukseni mukaan useimmiten ei ole kovin vaikeaa -
ajaa ulos piinaavia henkiä, kunhan on käsitelty -
kaikki oikeudet, joiden perusteella ne ovat jääneet.
Niinpä kysyin Jumalalta, miksi pelon henki ei anna periksi.
Aistin, että ehkä jokin valhe, -
johon Karin uskoi, antoi pelon hengelle oikeuden jäädä.
Kysyin Karinilta varovasti, voisiko olla jokin valhe, johon hän uskoi.
Hyvin nopeasti Jumala paljasti hänelle, mikä tämä valhe oli.
Karin sanoi: "Luulen, että pelkonani on varjeltuminen uudelta kolarilta.
Jos minulla ei ole tätä pelkoa, ajelen jälleen paljon enemmän, -
ja voi tapahtua uusi onnettomuus."
Kysyimme Karinilta, minkä hän haluaisi olevan hänen turvansa, -
ja hän teki tahdon päätöksen, -
että Jumala, ainoastaan Jumala olisi hänen turvansa.
Ja hän luopui pelosta turvaajanaan.
Nyt oli aivan helppoa heittää pelon henki ulos.
Vuoden kuluttua rukouksestamme juttelin Karinin kanssa.
Hän ajaa jälleen yhtä paljon kuin ennenkin, -
vailla mitään pelkoa.
Haluan korostaa, etten tarkoita, -
että kaikki pelko olisi pahojen henkien aiheuttamaa, -
mutta näin voi olla, -
varsinkin jos pelko pitää ihmistä lujasti otteessaan.
Henkivaltoja ei voi parantaa, ne täytyy ajaa ulos.
Mutta tällä henkivallalla oli oikeus jäädä, -
koska Karin uskoi valheen, että pelko on hänen turvansa.
Henkivalta oli ryhtynyt hänen suojelijakseen, -
vaikka se todellisuudessa vain riisti ja tuhosi hänen elämäänsä.
Jotta hän pääsisi vapaaksi pelosta, -
meidän oli ensin käsiteltävä valhe ja sitten heitettävä ulos pelon henki.
Mutta kuten sanottu, olen rukoillut monien ihmisten puolesta, -
joilla oli pelko-ongelma eikä siihen liittynyt mitään demonista.
Esirukoilijana pitää kussakin tapauksessa -
käyttää henkien erottamisen armolahjaa, jotta Henki osoittaisi, -
tarvitaanko henkien karkottamista, -
onko se yksi osa pääsemistä vapauteen.
Omassakin elämässäni on ollut tapaus, -
jossa oli selvä yhteys uskomani valheen ja pelon välillä.
Se tapahtui, kun olin Ellel Ministriesin -
pitkäaikaisessa raamattukoulutuksessa Englannissa.
Kaikkien opiskelijoiden piti osallistua esirukoilijoina -
suureen konferenssiin, jonka he olivat suunnitelleet.
Minulla oli tuolloin niukasti kokemusta -
esirukoilemisesta ja toisten palvelemisesta, -
enkä oikein hallinnut englantia.
Mitä lähempänä konferenssi oli, -
sitä levottomammaksi ja pelokkaammaksi tulin.
Huoli siitä, kuinka esirukoileminen sujuisi, -
pyöri jatkuvasti päässäni.
Yhtenä iltana olin todella epätoivoinen. Huusin Jumalan puoleen sanoen: -
"Jumala, en pysty olemaan esirukoilijana konferenssissa."
Siinä silmänräpäyksessä aistin Jumalan vastauksen: -
"Stein, Minä tiedän sen!"
Yllätyin kovasti, sillä olin sydämessäni uskonut, -
että Jumalalla oli epärealistisia odotuksia minusta.
Oli uskomattoman hienoa tietää, -
että Jumala tiesi vallan hyvin rajoitukseni -
ja sen, että omassa voimassani -
minulla ei ollut mitään asiaa esirukoustiimiin.
Niinpä tunsin nyt olevani vapaa siitä valheesta, -
että Jumalalla oli epärealistisia odotuksia minusta.
Sen sijaan tunsin vapautta asettua Jumalan käytettäväksi.
Jos Hän sittenkin haluaisi käyttää minua esirukoilijana, -
se voisi johtua vain siitä, että ihmisiä auttaisi Hän enkä minä.
Inhottava pelko katosi, kun en enää uskonut valheeseen.
Täytyy tunnustaa, että jäljellä oli hienoinen huoli, -
mutta sain heittää sen Herran päälle -
ja muistuttaa sekä itselleni että Jumalalle, että rukousteni tulokset -
"riippuvat sataprosenttisesti Sinusta eivätkä minusta".
Konferenssin aikana Jumala osoitti selvästi, -
että rukousvastaukset riippuivat yksinomaan Hänestä.
Mutta se on toinen tarina, jota en ehdi kertoa nyt.
Paavali opettaa meille tärkeän asian, jonka voimme tehdä -
käsitelläksemme huolestuneita ajatuksia. Hän sanoo (2. Kor. 10:5): -
"...vangitsemme jokaisen ajatuksen kuuliaiseksi Kristukselle."
Voin vangita ei-toivotun huolestuneen ajatuksen -
ja heittää sen Kristuksen päälle.
Sitten voin ajatella totuutta: että Hän huolehtii minusta.
Pelon taustalla on aina juurisyy.
Jokin aiheutti sen, että pelosta tuli sinulle ongelma.
Se ei ole vain laskeutunut ylhäältä, -
vaan elämässäsi oli jokin kohta, jossa ongelma syntyi.
Pelkoon on monta mahdollista syytä.
Ehkä tavallisimpia syitä on se, että ihminen on kokenut jotakin, -
mikä synnytti vahvaa pelkoa.
Jos esimerkiksi pienenä lapsena ulkona ollessa -
tuli hyvin voimakas ukkosenjyrähdys, -
se saattoi synnyttää elinikäisen pelon ukkosta kohtaan.
Mutta ukkosenpelkoon on monia muitakin mahdollisia syitä.
Jollakulla on voinut olla vanhemmat, jotka pelkäsivät ukkosta kovasti.
Lapsi tarkkaili heidän käytöstään ja oppi ukkosen olevan vaarallinen.
Tai kenties se on perintöä edeltäviltä sukupolvilta, -
pelkoa, joka on kulkenut suvussa polvesta polveen.
Olen sielunhoitotyössä kokenut, -
että sellainen perintö voi olla pikemminkin rasite, -
eli että joku pelkää luontoa,
mutta konkreettista pelkoa elämän sattumukset eivät juuri aiheuta.
Eli vanhempani saattoivat pelätä ukkosta, -
kun taas minä aloin pelätä ampiaisia.
On olemassa sukurasite, joka liittyy pelkoon.
Onpa pelon syynä sitten mikä tahansa, -
niin tullaksesi todella vapaaksi -
sinun on Jumalan avulla tehtävä jotakin sen juurisyylle.
Jos etsit Jumalalta parantumista oireisiisi -
käsittelemättä juuria, vaikutus on useimmiten lyhytaikainen.
Raamatun Jumala haluaa mennä syvemmälle.
Hän haluaa mennä aivan ongelman juuriin asti.
Me ihmiset emme aina pidä siitä.
Se tuntuu kovin työläältä ja vaatii paljon aikaa.
Miksei Jumala voi vain poistaa hankalat oireet?
Asenteemme johtuu siitä, että luulemme tietävämme -
Jumalaa paremmin, mikä on meille parasta.
Noin asennoituessani kapinoin Jumalaa vastaan.
Parantuminen on syvimmiltään sitä, että saatan koko elämäni -
sopusointuun Jumalan ja Hänen tahtonsa kanssa.
Kuinka siis voin selvittää, -
mikä on pelkoni perimmäinen syy?
Uskon Jumalaan, joka Henkensä kautta voi paljastaa sen -
ihmiselle, joka koko sydämestään etsii Jumalan vastausta.
Kokemukseni mukaan on kuitenkin usein vaikeaa -
selvittää sellaisia asioita perusteellisesti yksin.
Meidän pitää ehkä puhua luotettavan esirukoilijan kanssa -
ja yhdessä hänen kanssaan etsiä Jumalan johdatusta.
Usein häpeä ja pelko voivat estää meitä -
etsimästä apua toisilta.
Sydämessä voi olla ylpeyttä, jonka takia: -
"Haluan ottaa selkoa elämästäni omin päin, -
tai kahdestaan Jumalan kanssa, niin etteivät toiset näe."
Luulen kuitenkin, että Jumalan tie on toisenlainen.
Ei Jumala luonut meitä selviämään kaikesta itse.
Meidät on luotu riippuvaisiksi Jumalasta -
mutta myös toisista ihmisistä.
Jumala haluaa meidän nöyrästi myöntävän, että tarvitsemme apua.
En tarkoita, ettei Jumala kuuntele, kun rukoilet, -
mutta Hän on usein suunnitellut niin, että päästäksemme eteenpäin -
meidän pitää suostua puhumaan avoimesti toiselle ihmiselle.
Vetoankin sinuun, ettei pelkosi ohjaisi sinua, -
vaan avautuisit toisille ihmisille.
Valitettavasti monet ovat kokeneet kielteisenä sen, -
että ovat uskaltaneet avautua sielunhoitajalle.
Vihollinen tekee kaikkensa, jotta sellainen kokemus -
estäisi meitä koskaan enää avautumasta toisille.
Jos sinulle on käynyt näin, -
sinun pitää ehkä ensin parantua haavoista ja vaurioista, -
jotka sait sielunhoitotilanteessa, -
ennen kuin olet valmis avautumaan pelostasi jollekulle.
Olen useasti saanut rukoilla sellaisten ihmisten kanssa, -
joilla on ollut tuollaisia kokemuksia.
On ihmeellistä, kun ihmiset voivat jälleen alkaa vahvistaa -
kykyään luottaa toisiin ihmisiin.
Nämä prosessit vievät aikaa. Mutta Jumalalle on kaikki mahdollista!
Nyt rukoilemme hetken yhdessä tämän pelkoasian puolesta.
Pidämme rukouksessa joitakin taukoja, -
jotta voit kuulostella, paljastaako Jumala sinulle jotakin.
Jos tunnet, että elämässäsi on pelkoa, -
joka jollakin tavoin rajoittaa tai piinaa sinua, -
kutsun sinut osallistumaan näihin rukouksiin.
Esirukous ei ole sellainen tilanne, -
että voit passiivisesti vain antaa toisten rukoilla puolestasi.
Jumala näkee sydämeesi, ja voit odottaa rukousvastauksia vain, -
jos aktiivisesti yhdyt ja osallistut rukouksiin.
Ensin sinun täytyy päättää, haluatko säilyttää pelkosi -
vai haluatko päästä siitä eroon.
Jeesus kysyi eräältä mieheltä: "Tahdotko tulla terveeksi?" (Joh. 5:6)
Kysymys ei ole niin tyhmä kuin miltä kenties vaikuttaa.
Jos on ollut kauan sairaana, siitä ehkä koituu tiettyjä etuja.
Toiset ryhtyvät auttamaan, -
saadaan jonkinlaista taloudellista korvausta.
Haasteenasi onkin nyt: -
Haluatko todella päästä eroon pelostasi?
Jotta pääsisit vapaaksi pelostasi, -
sinun pitää parantua yhdestä tai useammasta tilanteesta, -
jossa pelko on saanut sinusta otteen.
Siksi rukoilen Sinua, taivaallinen Isä, -
että paljastaisit veljelleni tai sisarelleni, -
mikä on syynä hänen pelkoonsa; -
milloin ja miten pelko tuli hänen elämäänsä.
Saiko jokin erityinen tapahtuma hänet pelkäämään, -
vai onko jokin hänen havaitsemansa asia hänen vanhemmissaan -
tai muissa ihmisissä mennyt sisimpään?
Tai haluatko paljastaa jonkin muun portin sisimpään?
Nyt saat jonkin aikaa yrittää kuulostella, -
haluaako Jumala paljastaa sinulle jotakin.
"Kuulostele, paljastaako Jumala sinulle jotakin."
Rukoilen sinua, Jumala, että osoitat, kuinka voimme parantua -
niistä tilanteista, jotka päästivät pelon sisimpäämme.
Auta meitä antamaan anteeksi niille, -
jotka toimivat pahasti tai eivät suojelleet meitä.
Paranna meidät kaikista traumoista, joita pelkomme taustalla on.
Auta meidät tarvittaessa yhteyteen sellaisten ihmisten kanssa,-
jotka voivat auttaa meitä matkallamme.
Valitettavasti en voi rukoilla konkreettisemmin, -
koska teillä, jotka nyt istutte television ääressä, -
on pelkonne taustalla hyvin erilaisia tilanteita.
Mutta olemme nähneet, että pelkomme taustalla -
voi usein olla valheita, joihin uskomme.
Emme pääse vapaaksi pelosta, ennen kuin lakkaamme uskomasta valheita.
Nyt rukoilemme Sinua, Isä, -
paljastamaan meille, uskommeko johonkin valheeseen.
Anna meille avoin mieli ja auta meitä kuulostelemaan, -
mistä haluat meitä muistuttaa.
Ja pyydämme Sinulta, Herra, että armossasi paljastat meille, -
mikä on totuus siitä elämänalueesta, jossa olemme uskoneet valheen.
Istuta totuutesi syvälle henkeemme, -
jotta emme enää koskaan alistu valheeseen.
Jos koet hiljaisuuden aikana, että Jumala paljastaa sinulle -
jonkin valheen, jonka olet sydämessäsi uskonut, -
kirjoita se muistiin, jotta muistat, mitä Jumala sinulle näytti, -
ja muistat, että se on valhe.
Jos Jumala paljastaa myös, mikä on totuus asiasta, -
kirjoita muistiin sekin.
"Kuulostele, paljastaako Jumala sinulle jotakin."
Jos et kokenut Jumalan paljastaneen sinulle mitään, älä lannistu.
Jumala haluaa puhua meille, mutta saatamme tarvita aikaa -
opetella kuuntelemaan, mitä Hän sanoo.
Ja Jumala päättää itse, millä hetkellä Hänen kuuluu ilmestyä meille.
Jos uskot, että Jumala on paljastanut sinulle jotakin -
totuudesta vastakohtana valheelle, johon uskoit, -
ruutuun tulee nyt kirjallinen rukous, jonka kehotan sinua lausumaan.
Minä luen sen ensin, ja sitten voit rukoilla sen itse.
"Jumala, haluan ilmoittaa olevani yhtä mieltä kanssasi -
siitä, että tämä on valhe: ..."
Tähän voit sijoittaa valheen, jonka Jumala on paljastanut.
"Sanoudun irti tästä valheesta ja pyydän Sinua auttamaan minua, -
niin etten enää alistu siihen.
Jumala, päätän uskoa, että totuus on tämä: ..."
Tässä voit ilmaista totuuden, jonka uskot Jumalan paljastaneen sinulle.
"Auta minua pitämään kiinni tästä totuudesta ja lepäämään siinä.
Jeesuksen nimessä. Aamen."
"Jumala, haluan ilmoittaa olevani yhtä mieltä kanssasi -
siitä, että tämä on valhe: ..."
(kerro valhe, jonka koet Jumalan paljastaneen).
"Sanoudun irti tästä valheesta -
ja pyydän Sinua auttamaan minua, niin etten enää alistu siihen.
Jumala, päätän uskoa, että totuus on tämä: ..."
(kerro totuus, jonka koet Jumalan paljastaneen)
"Auta minua pitämään kiinni tästä totuudesta ja lepäämään siinä.
Jeesuksen nimessä. Aamen."
Kuten sanottu, pelko voi olla syvällä ja vahvasti juurtunut.
Jos koet tarvitsevasi enemmän apua, -
kehotan sinua etsimään apua luotettavalta esirukoilijalta.
Voit myös ottaa yhteyttä Ellel Ministriesiin.
Yhteystiedot tulevat ruutuun ohjelman jälkeen.
Lopuksi rukoilen Sinulta, taivaallinen Isä, -
että olet meidän kaikkien kanssa.
Anna meidän eheytyä kaikesta, mikä estää meitä -
elämästä sitä elämää, jonka meille tarkoitit, -
ja anna meidän kasvaa opetuslapseudessa. Aamen.
Jeesus on tie, totuus ja elämä.
Toivomme ja rukoilemme, että kaikki ihmiset -
kuulisivat Jumalan ilosanoman eheytymisestä Jeesuksen kautta.
Median ja television kautta tavoitetaan monia, joten rukoile, -
että nämä ohjelmat tavoittaisivat ne, jotka tarvitsevat tätä eniten.
Jos mahdollista, anna myös taloudellista tukea.
Tarvittavat tiedot näkyvät ruudussa.
Kiitos rukouksistasi ja tuestasi.
Jos tunnet tarvetta käsitellä näitä asioita syvällisemmin, -
olet tervetullut Ellel Ministries Finland ry:n kursseille.
Katso lisätietoja osoitteesta ellel.fi.
Suomennos: Marja Sevón Ellel Ministries Finland ry